РЕПУБЛИКА СРБИЈА

НАРОДНА СКУПШТИНА

Одбор за људска и мањинска права

и равноправност полова

08 Број: 06-2/97-16

25. март 2016. године

Б е о г р а д

**З А П И С Н И К**

СА 41. СЕДНИЦЕ ОДБОРА ЗА ЉУДСКА И МАЊИНСКА ПРАВА И РАВНОПРАВНОСТ ПОЛОВА

ОДРЖАНЕ 1. МАРТА 2016. ГОДИНЕ

 Седница је почела у 13 часова.

 Седницом је председавао председник Одбора Мехо Омеровић.

 Седници су присуствовали: Љиљана Малушић, Биљана Илић Стошић, Сузана Шарац, Слободан Перић, Дубравка Филиповски, Владица Димитров, Љибушка Лакатош, Стефана Миладиновић, Вера Пауновић, Биљана Хасановић Кораћ, Елвира Ковач, чланови Одбора.

 Седници нису присуствовали чланови Одбора: Миланка Јевтовић Вукојичић, Злата Ђерић, Аида Ћоровић, Олена Папуга и Сулејман Угљанин.

 Председник Одбора је констатовао да су испуњени услови за рад и одлучивање, те је предложио следећи

Д н е в н и р е д :

1. Иницијатива Канцеларије за људска и мањинска права за заједничко обележавање 8. марта- Међународног дана жена, у Дому Народне Скупштине;
2. Разно

 Чланови Одбора су једногласно ПРИХВАТИЛИ предложени Дневни ред.

 Пре преласка на рад по утврђеном дневном реду, чланови Одбора су усвојили записнике са 30- 39. седнице Одбора.

**Прва тачка Дневног реда: Иницијатива Канцеларије за људска и мањинска права за заједничко обележавање 8. марта- Међународног дана жена, у Дому Народне Скупштине.**

 Председник Одбора је навео да, поводом 8. марта - Међународног дана жена, координаторка и потпредседница Владе Републике Србије, госпођа Зорана Михајловић и Сузана Пауновић, директорка Владине Канцеларије за људска и мањинска права и равноправност полова су предложиле, да се у сарадњи са Одбором за људска и мањинска права и равноправност полова, обележи Међународни дан жена са темом „Својом снагом мењамо свет“, у Дому Народне скупштине. Тим поводом обратиле би се истакнуте представнице из различитих области. Предвиђена је презентација једног документарног филма. О значајним женама би говориле Тамара Драгићевић, Љиљана Благојевић и Калина Ковачевић. Учешће би узеле Исидора Бјелица, књижевница, Наташа Тасић-Кнежевић, оперска певачица, Мирјана Ђурђевић - председница Удружења привредница и предузетница Србије. Такође би говориле: испред Националне организације особа са инвалидитетом Србије- Гордана Рајков, затим Марија Обрадовић, председница скупштинског Одбора за одбрану и унутрашње послове, Зорана Михајловић, потпредседница Владе и председница Координационог тела за родну равноправност, као и друге угледне представнице.

 Одбор је донео одлуку о прихватању Иницијативе Канцеларије за људска и мањинска права за заједничко обележавање 8. марта - Међународног дана жена, у Дому Народне скупштине.

 Друга тачка Дневног реда: Разно

 Како није било пријављених за дискусију под тачком Разно, председник је закључио 41. седницу Одбора.

 Седница је закључена у 13.05 часова.

СЕКРЕТАР ОДБОРА

 Рајка Вукомановић